**ПРОТОКОЛ №53/22.02.2024г.**

от заседание на Общинска избирателна комисия Плевен, назначена от ЦИК с Решение №2193-МИ от 04.09.2023 г., състояло се на 22.02.2024г. от 17,15 часа в гр. Плевен, ул. „Димитър Константинов” 23Б, ет.2

Присъстващи: **12** члена на ОИК -Плевен.

Отсъстващи: **1 член** на ОИК –Плевен-зам.председател -Йорданка Иванова Димитрова - Божева

 Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

т.1:Предсрочно прекратяване пълномощията на общинския съветник Генадий Гешев Пъшев - общински съветник от Местна коалиция ,,Българска нова демокрация”, обявен за избран с Решение №226/30.10.2023г. на Общинска избирателна комисия Плевен

Председателят на Общинска избирателна комисия Плевен прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване на дневен ред |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ОТСЪСТВА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков |  ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 12 членове / Гласували „ПРОТИВ” - няма***

**По т.1 Председателят на комисията докладва проект на Решение, след направените разисквания Общинска избирателна комисия Плевен прие следното решение:**

Постъпил е сигнал в деловодството на ОИК Плевен с вх. №548/31.01.2024г. от г-н Пепо Василев Петков, с ЕГН \*\*\*\*\*\*\*\*\*\*, който сезира комисията за нарушение на чл.30, ал.4, т.4 предл. последно от Закона за местното самоуправление и местната администрация(ЗМСМА), извършено от г-н Генадий Гешев Пъшев-обявен за избран и действащ общински съветник от Местна коалиция ,,Българска нова демокрация” в Общински съвет Плевен мандат 2023-2027г.Към сигнала са приложени:1.Копие на Правилник за устройството и дейността на Център за подкрепа за личностно развитие-Център за работа с деца-Плевен, приет с Решение №355/12.11.2020г. на Общински съвет Плевен;2.Копие на Справка Регистър БУЛСТАТ.Правят се твърдения, че ,, …Генадий Гешев Пъшев продължава да бъде директор на Център за подкрепа за личностно развитие-Център за работа с деца-Плевен, което е предпоставка за предсрочно прекратяване на правомощията му, като общински съветник на основание чл.30, ал.4, т.4 предл. последно от ЗМСМА.При избирането му за общински съветник той е бил на щатна длъжност в общинска администрация Плевен и в законовия едномесечен срок не е прекратил това си участие”.В сигнала се посочва още, че ,, …Съгласно чл.2, ал.2 от Правилника за устройството и дейността на Център за подкрепа за личностно развитие-Център за работа с деца-Плевен, този център е общинско звено, по смисъла на чл.49, ал.7 от Закона за предучилищно и училищно образование”.На последно място в сигнала се прави искане:,,..С оглед разпоредбата на чл.37, ал.1 от Правилника, Моля да изискате справка от Община Плевен действащ ли е трудовият договор на Генадий Гешев Пъшев като Директор на Център за подкрепа за личностно развитие-Център за работа с деца”.

На 02.02.2024г. в деловодството на ОИК Плевен с вх. №549/02.02.2024г. от г-н Генади Гешев Пъшев общински съветник от Местна коалиция ,,Българска нова демокрация” в Общински съвет Плевен, мандат 2023-2027г. е постъпило уведомително писмо относно Решение №259-МИ/01.02.2024г. на ОИК-Плевен с приложени следните документи:1.Справка за актуално състояние от Агенция по вписванията от 23.10.2017г.;2.Утвърден с Решение №1512/12.09.2023г. на ОС-Плевен, бюджет на ЦПЛР-ЦРД-Плевен и финансиране с държавни дейности;3.Поименно щатно разписание на работещите в Центъра за работа с деца-Плевен, считано от 01.01.2023г.;4.Решение №847 от 28.11..2023г. на МС, за изменение и допълнение на Решение №346/05.05.2023г., т.6 , за приемане на стандарти за делегираните от държавата дейности с натурални стойностни показатели през 2024г., ведно с Решение №346/05.05.2023г. на МС и Нормативи за изпълнението на годишните програми за занимания по интереси или за логопедична работа, организирани от Центровете за подкрепа за личностно развитие за 2024г.

На 06.02.2024г. в деловодството на ОИК Плевен с вх. №550/02.02.2024г. от г-н Генади Гешев Пъшев общински съветник от Местна коалиция ,,Българска нова демокрация” в Общински съвет Плевен, мандат 2023-2027г. е постъпило уведомително писмо относно Решение №259-МИ/01.02.2024г. на ОИК-Плевен и във връзка с уведомително писмо с вх. №549/02.02.2024г. на ОИК-Плевен с приложени следните документи:1.Част от Наредба за финансиране на институциите в системата на предучилищното и училищното образование, касаещо финансирането на институциите;2.Годишна програма за изпълнението на дейностите по чл.178, ал.1, т.7 от ЗПУО за 2024г.;3.Отчет за изпълнение на дейностите по годишната програма за 2022г.;4.Регистър на Общински предприятия, приети с решения на Общински съвет Плевен, за създаването, преобразуването и закриването на общинско предприятие..

На 06.02.2024г. в деловодството на ОИК Плевен с вх. №551/06.02.2024г. от Кмета на Община Плевен е постъпила справка-информация във връзка с писмо на ОИК-Плевен с изх.№75/02.02.2024г.

 На 07.02.2024г. в деловодството на ОИК Плевен с вх. №552/07.02.2024г. от г-н Генади Гешев Пъшев общински съветник от Местна коалиция ,,Българска нова демокрация” в Общински съвет Плевен, мандат 2023-2027г. е постъпило Заявление относно Решение №259-МИ/01.02.2024г. на ОИК-Плевен с искане за изискване на становище от Кмета на Община Плевен по поставени въпроси.

На 09.02.2024г. в деловодството на ОИК Плевен с вх. №553/09.02.2024г. от Общински съвет Плевен-Постоянна комисия по противодействие на корупцията е постъпила справка-информация във връзка с писмо на ОИК-Плевен с изх.№76/02.02.2024г.

На 12.02.2024г. в деловодството на ОИК Плевен с вх. №554/12.02.2024г. от г-н Генади Гешев Пъшев общински съветник от Местна коалиция ,,Българска нова демокрация” в Общински съвет Плевен, мандат 2023-2027г. е постъпил документ с изх.№ЧР-94Г-2870-1/12.02.2024г. от Община Плевен адресиран до г-н Генади Гешев.

Общинска избирателна комисия – Плевен, след като съобрази информацията в относими нормативни документи и данните съдържащи се в горепосочените документи със съответни входящи номера, констатира следното:

Видно от справка-информация (с вх. №551/06.02.2024г. на ОИК Плевен) от Кмета на Община Плевен e посочено, че ,,г-н Генадий Гешев Пъшев е в трудови правоотношения с Община Плевен по силата на трудов договор №210 от 20.10.2017г. на длъжност ,,директор” на ,,Център за работа с деца.Към днешна дата трудовият му договор е действащ, като последно е актуализиран с допълнително споразумение от 04.10.2023г.”

По аргумент от разпоредбата на чл.21, ал.1, т.2 от ЗМСМА, одобряването на общата численост и структурата на общинската администрация, е в правомощията на съответния общински съвет. Правилника за устройството и дейността на Център за подкрепа за личностно развитие-Център за работа с деца-Плевен е приет с Решение №355/12.11.2020г. на Общински съвет Плевен.

Съгласно чл.2, ал.2 от Правилника за устройството и дейността на Център за подкрепа за личностно развитие-Център за работа с деца-Плевен, този център е общинско звено, по смисъла на чл.49, ал.7 от Закона за предучилищно и училищно образование”.

Съгласно чл.37, ал.1 от Правилника за устройството и дейността на Център за подкрепа за личностно развитие-Център за работа с деца-Плевен *,,*Кметът на община Плевен сключва и прекратява трудовия договор с директора на ЦПЛР-ЦРД”.

Не на последно място следва да бъде посочено и че, съгласно чл.217, ал.3 от Закона за предучилищното и училищното образование ,,Кметът на общината сключва и прекратява трудовите договори с директорите на центровете за подкрепа за личностно развитие”.

С нормата на чл.44, ал.1, т.17 от ЗМСМА, законът регламентира в материалната компетентност на кмета на общината утвърждаването на устройствения правилник на общинската администрация, уреждащ въпросите, свързани с организацията и функционирането на общинската администрация.

Устройствен правилник на общинска администрация на община Плевен е утвърден съгласно Заповед №РД-10-184/21.02.2020г. на кмет на община Плевен и е нормативно действащ от 22.02.2020г.

Съгласно чл.39 от Устройствен правилник на общинска администрация на община Плевен Дирекция ,,Човешки ресурси” изпълнява следните функции, а именно:

-т.2 -,,организира и разработва длъжностно и поименно разписания за заплатите на служителите от общинската администрация, общинските дейности и звена и ги представя за одобряване от Кмета на Общината.Съгласува длъжностното и поименно разписание на работните заплати на кметствата, Обединено счетоводство „Културни институти“, Обединено счетоводство „Детски ясли“ и др. и ги представя за утвърждаване на Кмета на Община Плевен.Утвърдените длъжностни разписания изпраща с придружително писмо в 3-дневен срок след утвърждаването им от Кмета на община Плевен на кметовете на кметства и ръководители на структури към Община Плевен”.

Съгласно чл.43, ал.2 от Устройствен правилник на общинска администрация на община Плевен са посочени за изпълнение от Отдел ,,Образование и младежки дейности” няколко негови функции, а именно:

-т.2 -,,координира дейността на общинските училища, детски заведения и центровете за подкрепа за личностно развитие за организиране на учебно-възпитателния процес и осъществява контакти с Регионалното управление на образованието и Министерство на образованието и науката в съответствие с изискванията на Закона за предучилищното и училищното образование”;

-т.3 - ,,създава условия за провеждане на нормален учебен процес чрез осигуряване на средства за издръжката, изграждането, обзавеждането и ремонта на общинските училища, детски заведения, центровете за подкрепа за личностно развитие и обслужващи звена”;

-т.8 - ,,организира и провежда конкурсите за директори на общинските детски градини и центровете за подкрепа за личностно развитие”;

-т.9 - ,,организира и контролира всички дейности, свързани с разпределението на бюджетните средства в общинските детски градини, училищата и центровете за подкрепа за личностно развитие”;

-т.11- ,,контролира и следи своевременното представяне, проверка и подписване на длъжностните и поименни щатни разписания на детски заведения и центровете за подкрепа за личностно развитие на територията на Общината”.

На ОИК Плевен от т.13, раздел VI на Решение №226/30.10.2023г. на Общинска избирателна комисия Плевен е служебно известно, че Генадий Гешев Пъшев е обявен за избран общински съветник в община Плевен в произведените изборите за общински съветници и кметове на 29.10.2023г.

Основният спорен въпрос в конкретният случай е дали е налице несъвместимост  по смисъла на [чл.30, ал.4, т.4](https://web.apis.bg/p.php?i=10071&b=0#p37457775), предл. последно от ЗМСМА на избрания общински съветник г-н Генадий Гешев Пъшев със заеманата от него трудова длъжност и доколко тя е част от общинската администрация на община Плевен.При граматическото тълкуване на спорния израз ,,в съответната общинска администрация” употребен в текста на [чл.30, ал.4, т.4 от ЗМСМА](https://web.apis.bg/p.php?i=10071&b=0#p37457775), същият следва да бъде отнесен към общинската администрация като цяло - общината, района и кметствата, както е посочено в [чл.15, ал.1 от](https://web.apis.bg/p.php?i=10071&b=0#p36606864) ЗМСМА.Целта на института на несъвместимостта е да се предотвратят, още преди започване изпълнението на длъжността, възможни влияния, които биха накърнили обществения интерес.Следователно, при съобразяване на характера на процесната норма, основание за предсрочно прекратяване пълномощията на общинския съветник е хипотезата на назначаването му или изпълняването му на щатна длъжност в съответната общинска администрация.Макар, че в случая не е налице типичната хипотеза на [чл.30, ал.4, т.4, предл. последно от](https://web.apis.bg/p.php?i=10071&b=0#p37457775) ЗМСМА за предсрочно прекратяване на пълномощията на общинския съветник (тъй като към момента на избирането му за общински съветник г-н Генадий Гешев Пъшев е заемал и продължава да заема щатна длъжност в общинската администрация), то безпорно е, че законодателят е имал предвид и в тези случаи, автоматично да се прекратяват пълномощията на общинския съветник в случай, че продължи да заема щатната длъжност.Това е така защото общинския съвет е орган на законодателната власт, а кметът и общинската администрация орган на изпълнителната власт, и е недопустимо едно и също лице да е и в двата органа, като участва и при вземане на решенията и при тяхното изпълнение.Целта, която се преследва от законодателя е да не се допусне съществуването на две паралелни правоотношения, които при изпълнението на служба или на друга дейност да влязат в противоречие или да поставят под съмнение независимостта и добросъвестността при осъществяване на пълномощия, на права и задължения.

Доколкото несъвместимостта по Закона за местното самоуправление и местната администрация засяга безпристрастното изпълнение от конкретно физическо лице на публичната му длъжност в обществен интерес, задължението за нейното установяване е на органа по избора или назначаването-в конкретния случай-Общинска избирателна комисия Плевен.Аргумент за това е обстоятелството, че всички специални закони предвиждат като последица от констатираната несъвместимост прекратяване на правоотношението на заемащия публична длъжност, което е в компетентността на този, който го е избрал или назначил.

С оглед на горе изложеното и на основание чл.30, ал.4, т.4*,* предл. последно от ЗМСМА и чл.30, ал.7 от ЗМСМА, във връзка с чл.87, ал.1, т.1 и т.24 от Изборния кодекс и чл.458 от Изборния кодекс, ОИК Плевен

 РЕШИ:

1.Прекратява предсрочно пълномощията на общинския съветник Генадий Гешев Пъшев с ЕГН \*\*\*\*\*\*\*\*\*\* от Местна коалиция ,,Българска нова демокрация”, обявен за избран с Решение №226/30.10.2023г. на Общинска избирателна комисия Плевен.

2.Обезсилва и анулира издадено удостоверение на Генадий Гешев Пъшев с ЕГН \*\*\*\*\*\*\*\*\*\* за избран общински съветник.

3.Обявява за избран  за общински съветник следващия в листата на Местна коалиция ,,Българска нова демокрация” Пепо Василев Петков, с ЕГН \*\*\*\*\*\*\*\*\*\*.

4.Издава удостоверение на Пепо Василев Петков, с ЕГН \*\*\*\*\*\*\*\*\*\* за избран общински съветник.

Решението може да се оспори в 7-дневен срок от обявяването му пред Административен съд - Плевен.

Настоящото решение да се изпрати на Председателя на Общински съвет Плевен за изпълнение след влизането му в сила.

**Решението по точката се прие със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване |
| Ярослав Николов Димитров | ЗА |
| Верджиния Иванова Симеонова | ПРОТИВ |
| Илияна Николова Нинова | ПРОТИВ |
| Йорданка Иванова Димитрова - Божева | ОТСЪСТВА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 10 членове / Гласували „ПРОТИВ” – 2 членове***

След гласуване на точката от дневния ред на заседанието, същото беше обявено за приключило и закрито от председателя на Общинска избирателна комисия Плевен в 17:45 часа.

 **Председател:**

 /Ярослав Димитров/

 **Секретар:**

 /Николай Яков/